JUMAL KÕNELEB
Tere jälle.
Väga tore kohtuda.
Minu nimi on Jan Cedercreutz.
Siin on mu armas abikaasa Joy ja saate nimi on "Jumal kõneleb".
Mitte selletõttu,
et Jumal alati kõneleb, kui meie räägime
vaid sellepärast, et Jumal tõesti kõneleb.
Ta tahab rääkida meie eludesse, mis toob sinna elu.
Täna on mul üks küsimus.
Küsin seda otse südamest.
Siiralt.
Mul on see küsimus.
Kui ma tõepoolest usun sellesse, et Jumal hoolitseb minu eest,
kas siis see usk võib mulle kahjuks tulla?
Kas see muudab mind vastutustundetuks?
Sellega meenub mulle meieisapalve.
Kas seda võib paluda nii, et me ka mõtleme, mida palume?
Meie Isa, kes oled Taevas, Sinu riik tulgu...
See palve algab sõnaga "isa".
Meie Isa.
Kas meil on Isa?
See jätkub: "Sinu riik tulgu.
Sinu tahtmine sündigu, nagu Taevas, nõnda ka maa peal.
Meie igapäevast leiba anna meile tänapäev!"
Kas Tema tõesti on see allikas?
Kas võime usaldada nagu selles palves palume,
et Ta hoiab meid kõige kurja eest ja annab meile igapäevase leiva?
Meieisapalve räägib just sellest, et Taevane Isa hoolitseb meie eest.
Me palume seda vähemalt pühapäeviti jumalateenistustel.
Kas võime usaldada mõtet,
et ma pole siin maailmas ja universumis üksi
ning mu tulevik, edukus ja heaolu polegi üksnes minu enda kätes?
Kas selline usk võib teha mulle kahju?
Mis moodi võib see mind kahjustada?
Kas see on tervisele kahjulik?
Kas teadmine, et mind armastatakse
ning mu Looja armastab mind, võib mulle kahju teha?
Loomulikult ei või. - See on päris imelik küsimus.
Kas muutun sellesse uskudes vastutustundetuks või rumalaks?
Kas tead, miks see mulle on olnud keeruline teema?
Räägi.
Just seetõttu, et kui rajasin kooli ja ehitasin Agape keskust,
oli mul kogu aeg küsimus, kes nüüd selle projekti eest vastutab.
Hakkasime täielikult usu varal tegutsema
ja kõik vaatasid, kuidas see nüüd edasi läheb.
Suurem osa inimestest hõiskas
aga töö muudkui kasvas ja inimesi tuli juurde.
Kas võin ka siis veel usaldada, et Jumal hoolitseb selle eest?
Olen piinelnud just küsimusega, kas ma olen olnud vastutustundetu,
uskudes, et Jumal suudab pidada ülal kogu kristlikku kooli ja lasteaeda?
Milline on minu vastutus ja mille eest vastutab Jumal?
Kas võime jätkata usus aastast aastasse usaldades,
et Jumal hoolitseb meie eest või oleme vastutustundetud?
Kas peaksin ise hoolitsema, et see toimiks?
Seega, kui hakkan usaldama, kas astun oma hukatuse sisse?
Miks ütleb Jesaja raamat 30:15 nii:
"Sest nõnda ütleb Issand Jumal, Iisraeli Püha:
Pöördudes ja vaikseks jäädes te pääseksite,
rahus ja lootuses oleks teie jõud..."
Ta ei ütle, et su oma jõud ja sinu enese edasi rühkimine,
oma tarkus ja vastutuse võtmine on sinu tugevus.
Mina olen harjunud sellega, et Joy on ise tugev.
Kõik sõltub minu käte rammust, kui tahan midagi saada.
Pean võtma vastutuse ja pean ise korraldama.
Kui võtan mingi kohustuse, siis mina pean seda ka tegema.
Ühtäkki tuli mu ellu Jeesus ning see kõik muutus.
Korraga ongi mu elus keegi, kes on suurem.
Keegi, kes on armastavam ning kes armastab.
Mida see üldse tähendab?
Keegi, kes palub, et usaldaksin.
Õpin selgelt Teda tundma.
Ta elab aastast aastasse.
Olen aina kindlam, et ma pole üksinda.
Miks usaldus on meie tugevus?
Äsja ütlesid, et oleme kõik õppinud vähem või rohkem ise toime tulema.
Elu klobib meid kõiki selle võrra.
Oleme õppinud varem või hiljem,
et elus sõltub kõik sellest, mida ma ise teen.
Mis siis, kui usaldus tähendab rohkem seda,
et Jumal kutsub meid osadusse iseenesega?
Mis siis, kui mõte on selles,
et see aeg on möödas ning sa ei pea enam
üksinda toime tulema ega hakkama saama või rügama.
Asi on kelleski, kes meid armastab ja kutsub enese juurde osadusse.
Heasse sõltuvusse.
Ütlesin ennist, et olen selle asjaga võidelnud,
kuna väline surve suureneb selle töö kasvamisel samuti.
Vajadusedki kasvavad.
Just nii.
Vahel ikka tekib küsimus, et kes nüüd appi tuleb.
See ei tähenda sugugi seda, et me ei teeks tööd.
Mis siis, kui Jumal kutsub hingamisse,
milles Tema on see, kes tõeliselt hoolitseb?
Taevane Isa, kes annab meile
igapäevase leiva ja kaitseb meid kõige kurja eest.
Kui astun ellu koos Temaga, siis juhtub midagi.
Võtan vastu Jeesuse armu, kui astun, nagu ütlesid, ühendusse
ning kui astun armastusse, tekib minusse turvatunne.
Selline turvatunne, mida ma pole varem kunagi tundnud.
Sellise turvatunde võib anda ainult väljateenimatu armastus.
Usalduse ja sisemise väe, mis kannab.
Kandev vägi.
Tugevus. Usaldus ehitab tõelise sisemise tugevuse.
Minu sisse tuleb jõud ühendusest ja armastusest Temaga.
Mu seest hakkab pulbitsema elu ja rõõmu,
sest Tema on elu allikas ning Ta on elu.
See võib olla päris võõras, kui armastus astub ellu.
Selle kohta on imeliseks näiteks Johannes.
Kirjutasin ka oma esimeses raamatus sellest,
mida Jumal õpetas mulle apostel Johannese kohta,
kes ütles iseenese kohta, et on see, keda Jeesus armastab.
Ta polnud uhke vaid selle tõttu,
et ta õppis tundma seda Jeesuse armastust.
Täpselt nagu Joy ütles,
et see andis talle jõudu, julgust ning tegi temast kartmatu.
Mitte enesekindlus või oma jõud vaid Kristuse armastus.
Näeme Piiblis, et ta on ainuke, kes vaatamata vastuseisule
ja variseride ähvardustele, julges minna Jeesuse risti alla.
Johannese 19:26-27 on kirjutatud:
"Kui nüüd Jeesus nägi risti kõrval seismas oma ema ja jüngrit,
keda ta armastas, siis ta ütles emale: "Naine, vaata, see on su poeg!"
Seejärel ütles ta oma jüngrile: "Vaata, see on su ema!"
Ja selsamal tunnil võttis jünger ta enda juurde."
Johannes oli viimasel õhtusöögil lebanud Jeesuse süles.
Ta ei teinud midagi imelist vaid lebas Jeesuse süles
ning sai sellise jõu ja julguse, mis tuleb üksnes armastusest.
Ta julges järgneda Jeesust ristini, kui kõik teised põgenesid.
Suhe Jumalaga ja Ta armastus teeb meid tõeliselt tugevaks.
Nagu Joy äsja ütles: sisemiselt tugevad.
See on sõltuvus, aga see on imeline sõltuvus,
milles saame olla inimesed ja Jumal saab olla Jumal.
Võime elada armus ja armastuses.
1. Johannese 4:18: "Armastuses ei ole kartust
vaid täiuslik armastus ajab kartuse välja."
Halleluuja!
See toimub tasapisi.
Kui oled kogu aeg harjunud üksinda hakkama saama,
miks peaks armastus olema üldse tähtis?
Kui kohtun Temaga, kohtun tingimusteta armastusega.
Sel hetkel hakkabki hirmu võim murduma.
See hakkab murduma. - Aamen.
Kild killu haaval hakkab hirmu võim murduma.
Kui hirmu võim
hakkab viimaks mu elus murduma, algab pidurdamatu kasv ja areng.
Saan elada koos Jumalaga
ja mõistan, et mind on algselt loodud elama ühenduses mitte üksi.
See on seletamatult tugev jõud minu elus.
Võibolla kõik teie, kes seda saadet vaatate,
olete kõik kristlased ja harjunud elama koos Jumalaga
ning Jumala armastus on teile iseenesestmõistetav asi.
Võibolla mõtled, et miks räägime nii iseenesestmõistetavast asjast.
Mina pole elanud kogu aeg Jumala või tingimusteta armastusega.
Olen pool elu elanud täiesti omaenese jõust.
Minule on see fundamentaalne muutus kogu mu isiksuses.
Mida see enesega toob?
Terviklikkust ja tervenemist ning hingamist ja rahu.
Usaldusest tuleb mulle tugevus.
Usust, et mul on Isa, et Ta hoolitseb minu eest,
tuleb minu elus tohutult tugev jõud.
Johannese 15:4 öeldakse nii:
"Jääge minusse, ja mina jään teisse.
Nii nagu oks ei suuda
kanda vilja omaette, kui ta ei jää viinapuu külge,
nõnda ka teie, kui te ei jää minu külge.
Mina olen viinapuu, teie olete oksad.
Kes jääb minusse ja mina temasse, see kannab palju vilja,
sest minust lahus ei suuda te midagi teha."
See on nii vägev kirjakoht.
Jeesus ütleb siin, et kui me püsime Temas,
Ta ligiolus ja ühenduses, siis me kanname vilja.
Loeb vaid see, et püsime Temas, mitte millegi tegemine ja sooritamine.
Me ei pigista iseenesest midagi
vaid püsime Temas ja korraga meie elu kannabki vilja.
Täpselt nagu just ütlesid,
et korraga on sul jõudu, rahu ja armastust.
Hingamine. - Turvatunne.
Vähemalt siis, kui ma püsin Temas.
Jeesus lõpetab 9. salmi sõnadega:
"Nõnda nagu Isa on armastanud mind, olen minagi armastanud teid.
Jääge minu armastusse!"
Usaldus, et Ta hoolitseb mu eest, paneb mind rahunema.
Mu sisemusse tuleb turvatunne ja usaldus.
Seeläbi hakkab minus rõõm pulbitsema.
Hakkan rõõmustama elu üle,
sest see ei hirmuta mind enam nii palju.
Kui kõik sõltub minust endast, on mu kaaslaseks hirm.
Kas võin midagi öelda? - Ütle pealegi.
Ka siin on mulle olnud suur ilmutus.
Mida rohkem aega veedan Jeesuse ligiolus,
seda paremini läheb ka Agape keskusel.
See paistab argipäevas välja.
Mitte ainult selles, et mul on parem,
olen tööl rahulikum ning armastavam.
Tulevad õnnistused ja ühtäkki loksuvad asjad paika.
Jeesus võtab rohkem võimu ja saab rohkem oma valdusesse.
Mina olen lihtsalt Tema ligiolus.
Oled palju parem direktor. - Miljon korda parem.
Usaldus Jumalasse tekitab ka usaldust inimestesse.
See on imeline.
Kui usaldus hakkab tasapisi tulema mu sisse
ja kui julgen lasta armastuse ning usalduse oma sisse,
siis see tekitab ka usaldust inimeste suhtes.
Usk Jumalasse toob kaasa usku inimestesse.
Armastus minu vastu toob kaasa armastust teiste vastu.
Piibel ütleb, et armastame, sest Jumal on meid enne armastanud.
Kas tead mis Joy?
Meie ei olegi armastus.
Agape keskuski pole seda. - Kas isegi mitte väga pingutades?
See on hoopis Jeesus.
Veel juhtub, et julgen minna.
Julgen liikuma hakata.
Iga kristlane tahab mingil moel kuhugile minna.
Iga kristlase sees on see janu.
Igatseme mingil moel seda näidata, rääkida
või kuidagi tuua esile, mis on meiega toimunud.
See on nii imeline asi, mis meiega on toimunud.
Evangeelium on selline, mis ei taha meis püsida.
See tahab välja.
Usaldus selles, et Ta kannab, annab mulle ka julgust.
Kogu see asi ei läinudki nii, et pean jälle üritama
ning ponnistama ja jälle tegema seda või teist.
Saan püsida Temas ning võin jääda Temasse.
Ma võin olla nagu Hanna, kes oli püsivalt pühakojas.
Kasvõi Johannes - ja veedan aega koos Temaga.
See polegi mahavisatud aeg, kui naudin Issanda seltskonda.
See muudab mu sisemust.
Teeb mu julgeks ja rahulikuks.
Tahan veel üht asja rääkida.
Jumal näitas mulle,
et mõnikord mõtleme, et kui võtan aega Jeesusega,
on millegi muu arvelt nagu just ütlesid ning ma ei saa sama palju tehtud.
Jumal näitas mulle palves, et iga kord, kui oleme Ta ligiolus
ja veedame Temaga aega, siis me läheme edasi.
Asjad edenevad ja lähevad edasi.
Me saame rohkem tehtud, sest Tema valitseb asjade üle.
Tema saab kasvada ning rohkem ruumi.
Oleme seda viimasel ajal märganud.
Oleme mõlemad veetnud rohkem aega Jeesusega
ning korraga sujuvad asjad kiiremini ja lihtsamini.
Sünnib täiesti iseenesest Tema kuningriigi imelisi asju.
Kui võtad aega Jeesusega, siis su elus asjad edenevad.
Lähed edasi mitte tagasi.
Halleluuja.
Võtame nüüd hetke palveks ning veedame Temaga aega.
Aamen.
Palvetame koos sinuga.
Kallis taevane Isa.
Aitäh, et oled meie taevane Isa.
Sul on kõik vägi Taevas ja maa peal.
Tänu, et me ei pea olema kunagi üksinda.
Tänu, et kannad meid ning hoolitsed meie eest.
Õnnistad ja aitad ning kaitsed ja tervendad.
Vabastad ja teed terviklikuks.
Tänu Sulle Jeesus.
Issand, oleme siin.
Peatume.
Meil on aega viis minutit.
Võtame selle aja ja anname Sulle.
Tänu Issand,
et kui anname Sulle väikese hetke, oled Sa kohe kohal.
Issand, Sa oled elav vesi.
Sa oled eluleib, kes on tulnud alla taevast.
Issand, Su ligiolu toidab ja värskendab meid.
Sinu ligiolu on parim.
Issand, tänu Sulle.
Tänu Issand, et armastus saab nüüd tulla.
Otsustame võtta vastu Su armastust.
Laseme Su armastusel voolata meie eludesse.
Issand, Su armastus muudab ja rahustab meid.
See annab me südamele puhkuse.
Tänu Püha Vaim, et oled tõesti siin.
Tänu Issand, et Sa täidad meid kõiki.
Täidad meid rahuga ja oma ligioluga.
Tänu Issand, et me ei pea
otsima Sind kusagilt, sest Sa oled siin.
Tänu vabaduse ja ligiolu eest.
Tänu Issand, et puudutad igaühte, kes on haige.
Tänu, et tervendad igaühe, kes on haige.
Vabastad igaühe,
kes on mingil moel ahastuses või masendunud.
Tulgu vabadus Jeesuse nimel.
Tänu Issand, et kui oleme Sinuga, siis asjad lähevad edasi.
Haarad kinni asjadest, millega me ei saa midagi teha.
Aitad, õnnistad ja tervendad.
Issand, tänu, et sel ühisel palvel on tohutu vägi.
Praegusel hetkel on meid tohutult suur hulk,
kes on siin Sinu palge ees ning palvetab üheskoos.
Tahan tuua, Issand,
praegu Sinu palge ette meie kõikide lapsed ja lapselapsed
ja laste lapselapsed ning nende perekonnad.
Tänu Issand, et saame justkui
võtta üksteisel kätest kinni ja palvetada nende laste pärast.
Issand, tänu, et Sa puudutad meie lapsi oma armastusega.
Issand, Su armastus voolab nüüd praegusel hetkel meie laste eludesse.
Issand, tänu vabaduse eest!
Jeesuse nimel käsin kõigel,
mis rõhub meie lapsi, taganeda praegusel hetkel.
Tänu Issand, et Sa oled Issand ning Kuningas meie laste elus.
Sinu headus on vägi, mis mõjutab me laste elusid.
Kuulutan meie laste üle, et kõik me lapsed
on Issanda õpilased ja neil on kõigil suur rahu.
Aamen. Ole õnnistatud!
JUMAL KÕNELEB
Tänu, kallid vaatajad, teie toetuse ja palveteemade eest.
Meile võib saata palvesoove ja palvetame meelsasti kõikide eest.
Kui soovid rohkem teada meie töö kohta,
külasta meie kodulehekülge: www.kristillinenkoulu.org
Meil on vägev kool ja lasteaed.
Võid sellelt lehelt järele vaadata.
Kui soovid toetada TV7 teletööd, võid seda teha väga lihtsalt,
helistades annetustelefoninumbrile 9001777 (annetad 7 eurot).
Võid kasutada kontonumbreid, mida näed peagi ekraanil.
Ole õnnistatud ja tea,
et Jumal on alati koos Sinuga ja Sinu poolel.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin.